CELEX: 32011R0880
Language: lv
Date: 2011-09-02 00:00:00
Title: Komisijas Regula (ES) Nr. 880/2011 ( 2011. gada 2. septembris ), ar kuru labo Regulu (ES) Nr. 208/2011, ar ko attiecībā uz ES references laboratoriju sarakstiem un nosaukumiem groza Eiropas Parlamenta un Padomes Regulas (EK) Nr. 882/2004 VII pielikumu un Komisijas Regulu (EK) Nr. 180/2008 un (EK) Nr. 737/2008  Dokuments attiecas uz EEZ

3.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 228/8
            
         KOMISIJAS REGULA (ES) Nr. 880/2011
   (2011. gada 2. septembris),
   ar kuru labo Regulu (ES) Nr. 208/2011, ar ko attiecībā uz ES references laboratoriju sarakstiem un nosaukumiem groza Eiropas Parlamenta un Padomes Regulas (EK) Nr. 882/2004 VII pielikumu un Komisijas Regulu (EK) Nr. 180/2008 un (EK) Nr. 737/2008
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 32. panta 5. punktu,
   tā kā:
   
               (1)
            
            
               Regulā (EK) Nr. 882/2004 noteikti vispārējie ES references laboratoriju uzdevumi, pienākumi un prasības pārtikas, barības un dzīvnieku veselības jomā, kā arī attiecībā uz dzīviem dzīvniekiem. Minētās regulas VII pielikuma II daļā norādītas ES references laboratorijas dzīvnieku veselības un dzīvu dzīvnieku jomā.
            
         
               (2)
            
            
               Ar Komisijas 2011. gada 2. februāra Regulu (ES) Nr. 87/2011, ar ko izrauga ES references laboratoriju bišu veselības jomā, nosaka minētās laboratorijas papildu pienākumus un uzdevumus un groza Eiropas Parlamenta un Padomes Regulas (EK) Nr. 882/2004 VII pielikumu (2), izraudzīja ES references laboratoriju bišu veselības jomā un pievienoja to sarakstam, kurā iekļautas ES references laboratorijas dzīvnieku veselības un dzīvu dzīvnieku jomā.
            
         
               (3)
            
            
               Komisijas 2011. gada 2. marta Regula (ES) Nr. 208/2011, ar ko attiecībā uz ES references laboratoriju sarakstiem un nosaukumiem groza Eiropas Parlamenta un Padomes Regulas (EK) Nr. 882/2004 VII pielikumu un Komisijas Regulu (EK) Nr. 180/2008 un (EK) Nr. 737/2008 (3), aizstāja Regulas (EK) Nr. 882/2004 VII pielikumu. Tomēr ES references laboratorija bišu veselības jomā bija izlaista sarakstā, kurā iekļautas ES references laboratorijas dzīvnieku veselības un dzīvu dzīvnieku jomā un kurš ir noteikts VII pielikuma II daļā Regulai (EK) Nr. 882/2004, kura grozīta ar Regulu (ES) Nr. 208/2011.
            
         
               (4)
            
            
               Ir svarīgi atjaunināt ES references laboratoriju sarakstu, kas noteikts Regulā (EK) Nr. 882/2004. Tādēļ izlaidums Regulā (ES) Nr. 208/2011 būtu jālabo.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 208/2011 pielikumā norādītajam sarakstam, kurā iekļautas ES references laboratorijas dzīvnieku veselības un dzīvu dzīvnieku jomā un kurš ir noteikts Regulas (EK) Nr. 882/2004 VII pielikuma II daļā, pievieno šādu 18. punktu:
   
      “18.   ES references laboratorija bišu veselības jomā
      
      
                  
                     ANSES – Sophia-Antipolis Laboratory
                  
               
            
                  
                     Sophia-Antipolis
                  
               
            
                  Francija”.
               
            
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 2. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 165, 30.4.2004., 1. lpp.
   
      (2)  OV L 29, 3.2.2011., 1. lpp.
   
      (3)  OV L 58, 3.3.2011., 29. lpp.